pythainlp/thai_wikipedia_clean_20230101 huggingface dataset:
ในภาคโลกอนาคต เป็นผู้พิทักษ์แห่งหมอกแทนมาม่อน(ไวเปอร์)ที่ได้ตายไป ใช้วิชาภาพลวงตา ใส่หมวกทรงหัวกบขนาดใหญ่ มีเฮลริงไว้ในครอบครอง แต่ไม่สามารเปิดอาวุธกล่องได้ จับคู่:กับเบลเฟกอลเวลาทำภารกิจ ความสามารถยังไม่ปิดเผย เป็นลูกศิษย์ของมุคุโร่ และอาวุธกล่องอย่างหนึ่งคือ กล่องวาเรียสั่งทำพิเศษเฉพาะฟราน เพราะอาวุธข้างในคือ ตุ๊กตาเบลเฟกอลติดสปริง ใช้เสียงโหวกเหวกโวยวาย(อ๊ากกกกกกกกกกก)เป็นการป้องกัน
ที่ปรึกษานอกแก๊งค์.
เป็นคนของวองโกเล่แฟมิลี่ที่ไม่ใช่วองโกเล่ ในยามปกติจะเป็นคนนอกหน่วยแต่ในยามที่แฟมิลี่มีภัยจะมีอำนาจในการสั่งการรองจากบอส และยังมีอำนาจในการคัดเลือกผู้สืบทอดเช่นเดียวกับบอสได้ สังกัดอยู่ในองค์กรของผู้ดูแลนอกแก๊ง (CEDEF)
ตัวละครอื่นของวองโกเล่ แฟมิลี.
เป็นคนของวองโกเล่ แฟมิลี
โกคุโย.
ปกติแล้ว ลันเซียเป็นคนใจดี (รักเด็กด้วย) และ ไม่ชอบการฆ่าคน อาวุธของลันเซีย คือ ลูกตุ้มเหล็กขนาดใหญ่ ที่มีลายงูเลื้อยไปมาสลักอยู่รอบลูกตุ้ม ชื่อว่า ลูกตุ้มอสรพิษ ลูกตุ้มของลันเชียเมื่อเหวี่ยงไปในอากาศ จะสามารถสร้างลมหมุน ที่มีพลังมหาศาล ถ้าปะทะเข้ากับลูกตุ้มโดยตรง การต่อสู้ระยะประชิด เป็นสิ่งที่ลันเซียถนัดกว่าการใช้ลูกตุ้มของเขา แต่ปกติเขาจะใช้ทั้ง 2 อย่างผสมผสานกันในการต่อสู้ ลันเชียจะหลับตา และ ฆ่าด้วยลูกตุ้ม เหตุผลที่เขาไม่ลืมตานั้น เพราะเป็นบาปในใจและจะใช้ลูกตุ้มแทนมือ
คาบัคโรเน่ แฟมิลี.
คาบัคโรเน่ แฟมิลี  เป็นหนึ่งในสามของแกงค์พันธมิตรของวองโกเล่ แฟมิลี เป็นหนึ่งในแฟมิลี่ที่มีขนาดใหญ่และทรงอิทธิพลในอิตาลี มีลูกน้องประมาณ 5,000 คน
ดีโน่ ฉายาในวงการมาเฟียของเขา คือ "ม้าพยศ ดีโน่"  แฟมิลี่ของเขาทรงอิทธิพลเป็อันดับ 3 ในบรรดาแฟมิลีทั้งหมด แต่ดีโน่จะกลายเป็นคนซุ่มซ่ามและอ่อนปวกเปียกทันทีที่ลูกน้องของเขาไม่ได้อยู่ใกล้ชิด
ชิม่อน แฟมิลี.
บอสของชิม่อนแฟมิลี่รุ่นที่1 โดนเดม่อนสเปดพยายามฆ่าแต่ว่าพรีโม่รู้ทันจึงส่งผู้พิทักษ์คนอื่นไปช่วย
บอสของชิม่อนรุ่นที่10 เป็นคนคล้ายๆสึนะคือเป็นเจ้าห่วยเหมือนกัน แต่คิดว่าพรีโม่เป็นคนสังหารโคซาร์ตจึงเกลียดวองโกเล่มากและถูกครอบงำโดยเดม่อนสเปด ได้ต่อสู้กับสึนะและพ่ายแพ้ให้xx-burner
เป็นคนที่โกคุเทระสนใจอย่างมากเพราะคิดว่าเป็นมนุษย์ต่างดาว ต่อสู้กับโกคุเทระและพ่ายแพ้ให้
คาโต้ จูลี่เป็นตัวแทนของเดม่อนสเปด มีความสามารถในการใช้ภาพมายาได้ ต่อสู้กับยามาโมโตะและได้แสดงร่างจริงออกมา แต่สุดท้ายก็พ่ายแพ้ยามาโมโตะและล่าถอยกลับไป ซึ่งตอนนั้นเดม่อนสเปดได้ใช้พลังไปแค่10%เท่านั้น
นักมวยเช่นเดียวกับเรียวเฮ เป็นคนคล้ายๆกันแต่สุดท้ายก็เปิดเผยว่าตนไม่ได้สนใจมวยเลย เขาคิดว่าสนามของเขาก็คือโลกนี้ ต่อสู้กับเรียวเฮและเสมอกัน
เพื่อนของแรมโบ้ เป็นคนที่สนิทกับแรมโบ้มากที่ มีพลังในการป้องกันที่แข็งแกร่งที่สุด(ตรงข้ามกับธาตุอัสนีที่มีพลังโจมตีแข็งแกร่งที่สุด) ต่อสู้กับแรมโบ้ในอีก10ปีและแพ้ให้แรมโบ้ไป
อเดลไฮด์เปรียบเสมือนบอสอีกคนของชิม่อน มีเรื่องบาดหมางกับฮิบาริ มีความสามารถในการสร้างปราการน้ำแข็งและร่างน้ำแข็ง แต่แพ้ให้ฮิบาริอย่างง่ายดาย และคาโต้ได้เปิดเผยว่าตนได้หลอกใช้เธอเพื่อปลุกกำลังใจให้เอ็นมะ
คนที่ทำร้ายยามาโมโตะ เป็นคนที่รักเพื่อนพ้องมากๆ เมื่อรู้ความจริงเรื่องเดม่อนสเปดก็เข้าต่อสู้กับเดม่อนสเปดแต่แพ้และได้ขอโทษยามาโมโตะ คาดว่าน่าจะเป็นไฟแห่งปฐพีธาตุสายธาร
ผู้พิทักษ์สายหมอกของวองโกเล่พรีโม่ เขามีความคิดว่าพรีโม่ไม่สามารถทำให้วองโกเล่ยิ่งใหญ่ได้ จึงทรยศวองโกเล่และได้วางแผนฆ่าโคซาร์ตแต่พรีโม่รู้ทันจึงส่งคนไปช่วย เขาได้ใช้ร่างของคาโต้ จูลี่ย์แฝงตัวเข้าไปในชิม่อนเพื่อทำลายชิม่อนทิ้ง ต่อสู้กับยามาโมโตะแต่แพ้และได้ล่าถอยกลับไป ต่อมาได้สู้กับมุคุโรและแพ้ และหนีเข้าไปสิงในร่าง ของ มุคุโร่และปรากฏตัวต่อหน้า พวกสึนะ
โทมาโซ แฟมิลี.
โทมาโซ แฟมิลี  เป็นแฟมิลีคู่แข่งของวองโกเล่ แฟมิลี โดยต่างฝ่ายต่างเคยสังหารหัวหน้าแฟมิลีรุ่นที่ 2 ด้วยกันทั้งสิ้น และชื่อของหัวหน้าโทมาโซ แฟลิมีจะมีชื่อว่า "ลอนชาน" อยู่เสมอ
โทมาโซแฟมิลีปรากฏตัวเฉพาะในมังกะเท่านั้น ไม่มีการกล่าวถึงในภาคอนิเมะ
ลอนชาน ไนโต้.
ไนโต้เป็นหัวหน้าฝึกหัดรุ่นที่ 8 ของโทมาโซ แฟมิลีเช่นเดียวกับสึนะ โดยอยู่ห้องเดียวกันกับสึนะตอนปี 2 แม้ว่าแฟมิลีของทั้งสองจะเป็นศัตรูกัน แต่ไนโต้ก็เป็นเพื่อนที่ดีกับสึนะเสมอ ไนโต้เป็นคนร่าเริงตลอดเวลา แถมชอบพาแฟนสาวเข้ามาอวดเพื่อนอยู่บ่อยครั้งซึ่งแต่ละคนนั้นหน้าตาไม่ดูเหมือนมนุษย์เอาเสียเลย
กระสุนของโทมาโซแฟมิลีมีชื่อว่า "กระสุนสุดระทม"  เมื่อยิงไปที่ใครเข้าจะทำให้เจ้าตัวที่ถูกยิงเล่าความทุกข์ระทมของตนเอง ทำให้คนรอบข้างมีความเห็นอกเห็นใจ และร่วมมือกันช่วยเหลือผู้ถูกยิงในที่สุด
แมนกุสต้า.
แมนกุสต้าเป็นชายร่างผอมสูง เป็นลูกน้องคนสนิทของไนโต้ และเป็นคนยิงกระสุนสุดระทมใส่ไนโต้ทุกครั้งเพื่อให้ศัตรูเห็นใจ แต่กลับใช้ไม่ได้ผลกับฮิบาริ เคียวยะ นอกจากนี้ยังมีสีนะ เรียวเฮ และดร.จามาลก็เคยถูกยิงด้วยกระสุนสุดระทมนี้อีกด้วย
แพนเทร่า.
สาวปริศนาในโทมาโซ แฟมิลี หนึ่งในลูกน้องของไนโต้ เธอจะปามีดใส่เพื่อจะฆ่าไนโต้เพราะมีเรื่องบาดหมางในอดีต ขณะที่ไนโต้ก็ไม่ได้เอะใจอะไรทั้งนั้น
และเธอชอบใส่ชุดแนวโลลิต้าอยู่เสมอ
ลุนก้า.
เป็นลูกน้องของโทมาโซ แฟมิลี ไม่ค่อยพูดจาอะไรกับใครมากนัก เว้นเสียแต่เวลาซื้อดอกไม้กับตอนที่ตั้งวงดนตรีของตัวเองเท่านั้น
มิลฟีโอเล่ แฟมิลี.
ไวท์สเปล.
ชายสวมแว่นที่ถูกสึนะในอนาคต 10 ปีข้างหน้า ส่งไปเป็นสปาย เป็นเพื่อนสนิทกับเบียคุรันสมัยเรียนอยู่มหาลัย และเป็นนักวิทยาศาสตร์ เมื่อสมัย ม.ต้น เขาได้เจอแรมโบ้ที่ถูกรีบอร์นซัดปลิวมาที่บ้านของเขา
เขาได้เจอกับชาวต่างชาติคนหนึ่ง (ซึ่งแท้จริงคือ พ่อของสึนะ) ได้ส่งบาซูก้าทศวรรษและลูกกระสุนมาให้ ทำให้เขาสามารถเดินทางท่องเวลาได้ อิริเอะมักจะชอบปวดท้องเมื่อมีเรื่องต้องคิดหนัก
ผู้หญิงไว้ผมทรงแอฟโฟร มีอาวุธ คือ ไม้ปัดขนไก่เมฆา
นักฆ่าของมิลฟีโอเล่แฟมิลี่ เป็นพี่น้องฝาแฝด มีอาวุธ คือ บูมเมอแรงวายุ สู้แพ้ยามาโมโตะ ทาเคชิ ปรากฏตัวเฉพาะอนิเมะ
สู้แพ้ฮิบาริ
แบล็กสเปล.
มีฉายาว่า สายฟ้าแลบแกมม่า เคยเป็นมือขวาคนสนิทของอาเรียแห่งจิสโลเนโรแฟมิลี่และแอบชอบอยู่พออาเรียเสียชีวิต ยูนิได้ขึ้นเป็นบอสแทนและแอบชอบยูนิด้วย เคยสู้แพ้ฮิบาริ ในตอนที่พวกสึนะบุกมาที่ฐานทัพเมโรเน่ เขาได้สู้ชนะเรียวเฮ และสู้เสมอกับโกคุเดระ
ในภาคพรีโม่แฟมิลี่แกมม่าได้เสียชีวิตพร้อมกับยูนิ
มีฉายาว่า อัศวินมายา เป็นผู้ใช้ภาพมายาและเป็นนักดาบ ตัวเขาในโลกคู่ขนานได้ป่วยเป็นโรคติดเชื้อและถูกเบียคุรันช่วยรักษาจนหายจึงนับถือเบียคุรัน เขาเคยประลองดาบกับสควอโล่โดยแกล้งแพ้
ต่อมาเมื่อพวกสึนะบุกมาที่ฐานทัพเมโรเน่ เขาได้ต่อสู้กับยามาโมโตะ ทาเคชิและชนะไป แล้วไปสู้กับสึนะจนแพ้ ในศึกช้อยส์เขาได้กลับมาสู้อีกครั้งโดยใช้ชื่อว่า ซารุ ในฐานะผู้ใช้ภาพมายาอีกคน และได้สู้แพ้ยามาโม
โตะจึงถูกเบียคุรันสั่งเก็บโดยให้คิเคียวเป็นคนฆ่า
แฟมิลีอื่นๆ.
ในเนื้อเรื่องยังมีมาเฟียแฟมิลีอื่นๆที่กล่าวถึงในเรื่องเพียงเล็กน้อย
เชลเบคโล.
เป็นองค์กรลับที่ประกอบไปด้วยผู้หญิงที่มีลักษณะคล้ายกันทั้งหมด โดยจะสวมหน้ากาก และเป็นคนจัดศึกชิงแหวนผู้พิทักษ์ขึ้นมา ภายหลังจากที่ศึกชิงแหวนได้สิ้นสุดลงจึงได้รู้ว่าพวกเธอได้รับคำสั่งปลอมของรุ่นที่ 9เพื่อจะมาช่วยพวกวาเรียในศึกชิงแหวน
ในภาคอนาคตได้ไปเข้าพวกของมิลฟีลโอเล่ แฟมิลี โดยใส่ชุดขาวเหมือนกับ อิริเอะ โชอิจิ เป็นพวกที่ไว้ใจไม่ได้เพราะทันทีที่รู้ผลว่าฝ่ายใดชนะ เชลเบคโลจะเข้าเป็นพวกทันที
อัลโกบาเลโน่.
"อัลโกบาเลโน่" ในภาษาอิตาลี แปลว่า "สายรุ้ง" และเป็นชื่อของกลุ่มเด็กทารกที่เก่งกาจที่สุดทั้ง 7 คน ทุกคนจะมีสัตว์เลี้ยงที่มีความสามารถพิเศษ และทุกคนจะมีสัญลักษณ์เป็นจุกนมห้อยอยู่คนละสี แต่เดิมทั้ง 7 คนเป็นผู้ใหญ่ที่มีฝือของคนละวงการกันทั้งนั้น ที่ถูกเชกเกอร์เฟสหลอกให้รวมตัวกันทำภารกิจต่าง เป็นทีมเพื่อแลกกับค่าจ้างมหาศาล ซึ่งทั้ง 7 ก็สงสัยแต่เราะภารกิจต่างๆ ทำให้ทั้ง 7 สนุกสนานกับงานสารพัด จนภารกิจสุดท้ายโดนหลอกให้ไปที่บนยอกภูเขาที่โล่งกับถูกอาบแสงประหลาด ทางโคโรเนโร่ที่สงสัยจึงแอบตามมารับผลไปเต็มๆแทนรัล มิจจิ ทุกคนโดนคำสาปให้กลายเป็นเด็กทารกพูดได้ที่มีสติปัญญาดังเดิม แต่ต้องอยู่ในร่างนั้นกับเติบโตไม่ได้ เมื่อหมดวาาระตามที่เชกเกอร์เฟสหารุ่นใหม่ได้ อัลโกบาเลโน่รุ่นเก่าจะคืนร่างกับมีสภาพกลายเป็นมัมมี่กับกลายเป็นวินดีเช่ ต้องได้รับไฟธาตุที่ 8 เพื่อยืดชีวิตกับเคลื่อนไหวได้
ทุกครั้งรีบอร์นจะปรากฏตัวต่อหน้าผู้อื่นในหลากหลายรูปแบบ และมีชื่อแตกต่างกันออกไป โดยที่คนอื่นไม่มีใครรู้ยกเว้นสึนะคนเดียวที่รู้ ประกอบด้วย
นอกจากนี้แล้ว รีบอร์นยังชื่นชอบการคอสเพลย์เป็นอย่างมาก จนบางครั้งก็จะปรากฏตัวในชุดประหลาดๆ ดังนี้
ลาทรงช์
ลาทรงช์  เป็นเมืองในประเทศฝรั่งเศส ตั้งอยู่ในเขตจังหวัดอีแซร์ในแคว้นโรนาลป์ ประชากรของเมืองนี้เรียกว่า ชาวทรงชัว (les Tronchois)
บุญชู ไอ-เลิฟ-สระ-อู
บุญชู ไอ-เลิฟ-สระ-อู หรือ บุญชู 9 เป็นภาพยนตร์ไทย โดยค่ายไฟว์สตาร์โปรดักชั่น กำกับโดย บัณฑิต ฤทธิ์ถกล ที่ได้นักแสดงภาคเก่าอาทิ สันติสุข พรหมศิริ, จินตหรา สุขพัฒน์, จุรี โอศิริ, ซูโม่เจี๊ยบ วัชระ ปานเอี่ยม, ซูโม่กิ๊ก เกียรติ กิจเจริญ, นฤพนธ์ ไชยยศ, กฤษณ์ ศุกระมงคล, ซูโม่ตุ๋ย อรุณ ภาวิไล, ซูโม่เอ๋ เกรียงไกร อมาตยกุล มาร่วมแสดง อีกทั้งยังได้นักแสดงหน้าใหม่มารับเป็นบทลูกๆ อย่าง อาร์ตี้-ธนฉัตร ตุลยฉัตร, สายป่าน-อภิญญา สกุลเจริญสุข, ว่าน-รัชชุ สุระจรัส, ซาร่า-นลินธารา โฮเลอร์, แก๊ปเปอร์-วรฤทธิ์ นิลกลม และ ฐา-กิตติ์ลภัส กรสุทธิ์ไรวรรณ ออกฉายวันที่ 28 สิงหาคม พ.ศ. 2551
บุญโชค เป็นลูกชายของบุญชูและโมลี ซึ่งถูกให้บวชเณรตั้งแต่เด็ก โดยบุญชูตั้งใจจะให้บวชไปเรื่อยๆจนเป็นพระ แต่โมลีอยากให้ลูกเข้าเรียนและใช้ชีวิตปกติมากกว่า จึงแอบให้สึกเณรโดยไม่บอกบุญชูและส่งเข้ากรุงเทพ เพื่อฝากให้กลุ่มเพื่อนเก่าช่วยดูแล
เมื่อบุญโชคมาถึงกรุงเทพก็ถูกหลอกมอมยาโดยเด็กหญิงสองคนและปลดทรัพย์ไปหมด โชคดีที่ได้กลุ่มเพื่อนๆใหม่คือ นิ้ง (อภิญญา สกุลเจริญสุข) ลูกสาวของนรา, หยอน (รัชชุ สุระจรัส) ลูกชายของหยอย, ประพาฬ (วรฤทธิ์ นิลกลม) ลูกชายของประพันธ์ และแอ่น (นลินธารา โฮเลอร์) เพื่อนของนิ้ง ช่วยดูแล โดยอาศัยอยู่ด้วยกันระหว่างที่บุญโชคมาอยู่กรุงเทพและอ่านหนังสือเตรียมสอบ
วันหนึ่งขณะที่กำลังไปเที่ยวห้างสรรพสินค้ากัน บุญโชคสังเกตเห็นพิม (กิตติ์ลภัส กรสุทธิ์ไรวรรณ) ซึ่งเป็นพี่สาวของเด็กสองคนที่มอมยาตนเอง กำลังหลอกเอาเงินจากชายวัยกลางคนอยู่ จึงออกไล่ตามและเกิดเรื่องวุ่นๆขึ้น สุดท้ายบุญโชคได้เก็บภาพถ่ายเขากับพิมตอนที่ชุลมุนกันอยู่ในตู้ถ่ายสติ๊กเกอร์ไว้ได้ จึงออกตามหาและได้ทราบว่าพิมกับน้องสาวสองคนนั้นไม่มีพ่อแม่ต้องหาเลี้ยงตนเอง แต่บุญชูและเพื่อนๆก็ไม่เห็นด้วยที่พิมใช้วิธีการหลอกลวงคนอื่น
ในวันสอบก่อนที่บุญโชคจะเข้าห้องสอบนั้นเอง พิมซึ่งมาสอบเหมือนกันถูกแกงค์นักเลงคุมถิ่นจับตัวไปเนื่องจากเข้าไปหากินในพื้นที่ บุญโชคจึงทิ้งการสอบและตามไปช่วย ในตอนที่กำลังจะถูกทำร้าย กลุ่มเพื่อนๆของบุญโชคก็ตามมาช่วยและเกิดชุลมุนขึ้นตามระเบียบ สุดท้ายจึงช่วยกันหนีจากแกงค์นักเลงมาได้ และพิมกับน้องสาวก็ได้รับความช่วยเหลือจากทางสังคมสงเคราะห์เรื่องการศึกษาและที่อยู่อาศัยในที่สุด
ส่วนบุญโชคที่ไม่ได้เข้าสอบ จึงเดินทางกลับบ้านนอกไปหาพ่อแม่และได้รับคำปลอบว่าจะเรียนอะไรก็ได้ ขอให้เป็นคนดีเรื่องสอบเอาไว้ปีหน้าก็ยังไม่สาย
"บุญชู ไอ-เลิฟ-สระ-อู" ออกฉายเมื่อวันที่ 28 สิงหาคม พ.ศ. 2551 เข้าฉาย 4 วันทำเงินได้ 15.52 ล้านบาท รวมในสัปดาห์แรกเปิดตัวด้วยรายได้ที่ 16.1 ล้านบาท ทั้งๆ ที่จากกระแสน่าจะทำได้เกิน 20 ล้านบาทเป็นอย่างน้อย ทำรายได้รวม 50 ล้านบาท
นรา จากผู้จัดการออนไลน์ พูดถึงบุญชูภาคนี้ว่า "เรื่องราวว่าด้วยการผลัดเปลี่ยนตัวละครจากรุ่นหนึ่งสู่อีกรุ่นหนึ่ง โดยมีตัวละครเดิมๆ ในวัยพ่อแม่ คอยประคับประคองดูแล อย่างไรก็ตาม ความเปลี่ยนแปลงนั้น มีเพียงแค่โอนถ่ายภาระในการเล่าเรื่องมายังตัวละครอีกรุ่น แต่บุคลิกและอารมณ์ต่างๆ โดยรวมแล้ว ยังคงมีเสน่ห์ของ “บุญชู” ในแบบดั้งเดิมอันเป็นที่คุ้นเคย"
บุญชู 9
โทมัส อควินัส
ซูว์แรน
ซูว์แรน  เป็นเมืองในจังหวัดโอดแซน (Hauts-de-Seine) ในแคว้นอีล-เดอ-ฟร็องส์ (Île-de-France) ตั้งอยู่ในชานเมืองด้านตะวันออกของกรุงปารีส (Paris) บนฝั่งซ้ายของแม่น้ำแซน (Seine)
ดิจิมอนฟรอนเทียร์
ดิจิมอนฟรอนเทียร์  เป็นภาพยนตร์อนิเมะซีรีส์อันดับที่ 4 ของดิจิมอน ผลิตโดย โตเอะแอนิเมชัน ออกอากาศครั้งแรกเมื่อวันที่ 7 เมษายน ค.ศ. 2002 จนถึงวันที่ 30 มีนาคม ค.ศ. 2003 ทางสถานีโทรทัศน์ ฟูจิทีวี มีจำนวนตอนทั้งหมด 50 ตอน
ในเดือนเมษายนปี 2002 โลกดิจิตอลเวิลด์กำลังอยู่ในช่วงอันตรายเนื่องจากความเสียหายของแผ่นดินโลกดิจิตอลเวิร์ลหรือดิจิโค้ดได้หายไปหลายส่วนและหายไปอยู่เรื่อยๆ โลกดิจิตอลเวิร์ลถูกปกครองโดยดิจิมอนเทพผู้พิทักษ์ทั้ง 3 ได้แก่เคลบีมอน เซราฟีมอนและโอฟานิมอนแต่ทว่าเซราฟีมอนเกิดทะเลาะกับเคลบิมอนเรื่องของเผ่าพันธุ์ จึงทำให้ความสมดุลของโลกดิจิตอลถูกทำลาย และเริ่มแบ่งแยกออกเป็นหลายๆส่วน ในสมัยก่อนนักรบในตำนานทั้ง 10 ซึ่งได้เป็นผู้ปกป้องโลกดิจิตอลเอาไว้ด้วยการสละชีวิตตนเอง และในช่วงเวลาที่อันตรายนี้ พลังของนักรบในตำนานจะถูกถ่ายทอดไปยังเด็กๆอีกโลกหนึ่งคือโลกปัจจุบันนี้เอง เหล่าผู้กล้า ทาคุยะ และเพื่อนๆ ได้เข้ามายังโลกดิจิตอลด้วยหลายปัจจัย และพวกเขาสามารถเปลี่ยนตัวพวกเขาเองให้กลายเป็นดิจิมอนในระหว่างการเดินทางและการต่อสู้ เด็กๆที่ถูกเลือกทั้ง 5 คนได้เดินทางมายังโลกดิจิตอลผ่านเสียงขอความช่วยเหลือทางโทรศัพท์มือถือ ซึ่งพวกเขาได้พบกับดิจิมอน เพื่อค้นหา สปิริต ซึ่งในโลกดิจิตอลที่เต็มไปด้วยการต่อสู้ที่น่ากลัวและเต็มไปด้วยอันตราย และจากในตำนานสปิริต ได้ปกป้องโลกดิจิตอล ซึ่งทาคุยะ และเพื่อนๆได้รับสืบทอดพลังที่แข็งแกร่งเหล่านั้น และเป็นพลังที่ทำให้สามารถแปลงร่างเป็นดิจิมอนในตำนานได้ ซึ่งพวกเขาถือว่าเป็นเรื่องที่มหัศจรรย์และน่าท้าทายสปิริต ทั้ง 10 ประกอบไปด้วย ไฟ แสง น้ำแข็ง ลม สายฟ้า โดยทั้ง5อย่าง เคลบีมอนได้นำไปซ่อนในสถานที่ที่ต่างๆในดิจิตอลเวิร์ล และอีก 5 อย่างเคลบีมอนได้เก็บไว้ที่ตนเอง ได้แก่ ดิน น้ำ ไม้ โลหะ และความมืด
5 นักสู้แห่งความชั่วร้าย.
กลุ่ม 5 นักสู้แห่งความชั่วร้าย คือกลุ่มนักรบที่เคลบิมอนครอบครองสปีริตไว้ แต่ผลลัพธ์ของพลังความชั่วร้ายจากเคลบิมอนทำให้สปีริตทั้ง 5 ได้รับพลังความชั่วร้ายไปด้วย ทำให้มีรูปร่างขึ้นมาโดยไม่มีการรวมร่างกับผู้ที่ถูกเลือก (ยกเว้นสปีริตแห่งความมืดที่ถูกรวมกับวิญญาณโคอิจิ)
ดิจิมอนฟรอนเทียร์ คืนชีพดิจิมอนดึกดำบรรพ์!! หรือ ดิจิมอนฟรอนเทียร์ โอนิสมอนคืนชีพ!! (デジモンフロンティア 古代デジモン(オニスモン)復活!!) เป็นภาพยนตร์แอนิเมชัน ที่อยู่ในโปรแกรมโตเออนิเมะแฟร์ ประจำปี ค.ศ. 2002 ฉายควบคู่กับ คินนิคุแมน รุ่น 2 และ ครัชเกียร์ เทอร์โบ เข้าฉายเมื่อวันที่ 20 กรกฎาคม ค.ศ. 2002 รายได้บ็อกซ์ออฟฟิศในประเทศญี่ปุ่นถึง 460 ล้านเยน
นอกจากนี้ด้วยความนิยมของซีรีส์ดิจิมอนเริ่มซาลงทำให้แม่มดน้อยโดเรมี ที่อยู่โปรแกรมหนังเดียวกันต้องถูกถอดออกด้วย และทำให้โปรแกรมภาพยนตร์โตเอะอะนิเมแฟร์ต้องสิ้นสุดลงเพียงเท่านี้
ดิจิมอนฟรอนเทียร์ ออกอากาศทุกวันอาทิตย์เวลา 9:00 - 9:30 น. ทางสถานีโทรทัศน์ ฟูจิทีวี ออกอากาศครั้งแรกเมื่อวันที่ 7 เมษายน ค.ศ. 2002 จนถึงวันที่ 30 มีนาคม ค.ศ. 2003
ในประเทศไทยได้ออกอากาศทาง โมเดิร์นไนน์ทีวี ในช่วงของโมเดิร์นไนน์การ์ตูน เวลา 09:30 - 10:00 น. ออกอากาศเมื่อวันที่ 28 มีนาคม พ.ศ. 2547 จนถึง 18 กันยายน ปีเดียวกัน
อนัน อันวา  เกิดเมื่อ 15 กันยายน พ.ศ. 2529 เป็นคนไทยลูกครึ่งอินโดนีเซีย-สกอต เกิดที่กรุงเทพมหานคร โดยมีคุณพ่อเป็นชาวอินโดนีเซีย และแม่เป็นชาวสกอต เป็นลูกคนที่ 4 โดยมีพี่ชายชื่อจอนนี่เป็นหนึ่งในสมาชิกนักร้องดูโอวัยรุ่น “แร็พเตอร์” ซึ่งประสบความสำเร็จอย่างสูงมาแล้ว
โรงเรียนนานาชาติ บางกอกพัฒนาฯ และเคยร่วมแสดง ละครเวที ของโรงเรียน
ระดับปริญญา University of New South Wales
เข้าสู่วงการบันเทิงโดยเป็นนักร้องเดี่ยว กับค่ายอาร์เอส มีผลงานอัลบั้ม “Anan Anwar” (พ.ศ. 2542) แล้วตามด้วยชุดที่สอง คือ “Fast Foot” (พ.ศ. 2543) ซึ่งเพลง ตะลึง เป็นเพลงดัง จากนั้นได้มาเล่นละครโดยได้รับบทนำในละครโทรทัศน์เรื่อง ผมมากับพระ (พ.ศ. 2543) ทางช่อง 7 และ ครอบครัวตัว อ. (พ.ศ. 2544) ทางช่อง 3 และยังมีผลงานเป็นพิธีกรรายการวัยรุ่นอีกหลายรายการ ต่อมามีผลงานการแสดงภาพยนตร์เรื่อง เก้า พระคุ้มครอง ในปี พ.ศ. 2544 ภาพยนตร์กำกับโดย ธีระธร ศิริพันธ์วราภรณ์
โดยปัจจุบัน อนัน อันวา หันมาเอาดีกับการเป็นนักกีฬาฟรีรันนิ่ง (Free Running)
แฟนพันธุ์ตื๊อ (25 ก.ย 2546).
ไฟซอล อักบาร์
ไฟซอล อักบาร์ (Faisol Akbar) นักมวยสากลชาวอินโดนีเซีย สถิติการชก 21 ครั้ง ชนะ 12 (น็อค 3) เสมอ 3 แพ้ 6
อักบาร์ขึ้นชกมวยสากลอาชีพครั้งแรกเมื่อ 18 มกราคม พ.ศ. 2533 ชนะคะแนน ไมเคิล ตัมปานี ก่อนจะได้ครองแชมป์อินโดนีเซียรุ่นไลท์ฟลายเวทในปีเดียวกันนั้น ด้วยการชนะคะแนน วัสซิสโน ที่อินโดนีเซีย ป้องกันตำแหน่งได้ 1 ครั้ง จึงไปชิงแชมป์ OPBF รุ่นไลท์ฟลายเวทเมื่อ 13 พฤศจิกายน พ.ศ. 2536 แพ้คะแนน คิม โอห์กอน ที่เกาหลีใต้ อักบาร์หยุดชกไป 1 ปี ก่อนจะกลับมาชิงแชมป์โลกรุ่นมินิฟลายเวท WBF เมื่อ 8 ตุลาคม พ.ศ. 2537 แต่แพ้คะแนน รอนนี่ มากราโม ที่ฟิลิปปินส์ ไม่ได้แชมป์มาครอง
อักบาร์ขึ้นชกชนะอีกสองครั้ง ก็ขึ้นชิงแชมป์อินโดนีเซียรุ่นมินิมัมเวทเมื่อ 27 เมษายน พ.ศ. 2538 ชนะคะแนน มูฮัมหมัด ราชแมน ป้องกันตำแหน่งได้ 1 ครั้ง จากนั้นเดินทางมาชกนอกรอบในประเทศไทย แพ้คะแนน วันดี สิงห์วังชาที่ สมุทรปราการ และชนะน็อค อัลเบอร์โต นูเนซ ยก 3 ที่ สระบุรี จากนั้น ชกชนะคะแนน ลิงลม พ.ธวัชชัยที่อินโดนีเซีย อักบาร์ได้ขึ้นชิงแชมป์เงารุ่นมินิมัมเวท IBF เมื่อ 30 สิงหาคม พ.ศ. 2540 เป็นฝ่ายชนะคะแนนวันดี สิงห์วังชา ที่เขาเคยแพ้มาก่อน คว้าแชมป์มาครองสำเร็จ จากนั้น ขึ้นชิงแชมป์โลกรุ่นมินิมัมเวท IBFกับโซลานี่ เปเตโล่ ผู้ที่แย่งแชมป์ไปจากรัตนพล ส.วรพิน เมื่อ 21 มีนาคม พ.ศ. 2541 แต่อัคบาร์เป็นฝ่ายแพ้คะแนนไป
หลังจากชิงแชมป์ไม่สำเร็จ อักบาร์ขึ้นชกกับนิกโก้ โธมัส อดีตแชมป์โลกชาวอินโดนีเซีย แต่ก็เป็นฝ่ายแพ้คะแนนไป จากนั้นขึ้นชกชนะอีกสองครั้ง รวมทั้งชกชนะ นำชัย รัตนชัยยิม นักมวยชาวไทยด้วย ไปชกนอกรอบที่ ญี่ปุ่น แพ้คะแนน ยาซึโอะ โทคิมิตสุ จากนั้น กลับมาชกชนะในอินโดนีเซียอีกครั้ง ก็ขึ้นชิงแชมป์ PABA รุ่นมินิมัมเวทเมื่อ 12 พฤษภาคม พ.ศ. 2544 เสมอกับอีริเบร์โด เกยอนที่อินโดนีเซีย จากนั้นก็ไม่ได้ขึ้นชกมวยอีกเลย
อาลัน การ์ซิอา
อาลัน กาบริเอล ลุดวิก การ์ซิอา เปเรซ  เกิดวันที่ 23 พฤษภาคม พ.ศ. 2492 เป็นอดีตประธานาธิบดีของประเทศเปรู โดยชนะการเลือกตั้งเหนือโอยันตา อูมาลา ใน พ.ศ. 2549 ปัจจุบันเป็นหัวหน้าพรรคอาปริสตาเปรู และเป็นสมาชิกคนเดียวของพรรคนี้ที่เคยดำรงตำแหน่งประธานาธิบดี การ์ซิอาดำรงตำแหน่งประธานาธิบดีครั้งแรกในปี พ.ศ. 2528 ถึง 2533 ซึ่งสมัยแรกในการเป็นประธานาธิบดีของเขาจบลงด้วยวิกฤติเศรษฐกิจ ความวุ่นวายในสังคม และความรุนแรง จนต้องหนีออกนอกประเทศ เขากลับคืนสู่วงการการเมืองอีกครั้งด้วยการลงสมัครเลือกตั้งในปี พ.ศ. 2544 แต่แพ้อาเลฆันโดร โตเลโด
อลัน การ์เซีย
อนุกิจวิธูร
หม่อมใหญ่ เทวกุล ณ อยุธยา
หม่อมใหญ่ เทวกุล ณ อยุธยา (27 พฤศจิกายน พ.ศ. 2401 – 26 มิถุนายน พ.ศ. 2479) เกิดเมื่อวันเสาร์ แรม 7 ค่ำ เดือน 12 ปีมะเมีย ตรงกับวันที่ 27 พฤศจิกายน พ.ศ. 2401 เป็นธิดาคนที่ 2 ของ เจ้าพระยาสิริรัตนมนตรี (หงส์ สุจริตกุล) (บุตรของหลวงอาสาสำแดง (แตง) และท้าวสุจริตธำรง (นาค)) และคุณหญิงตาด (ธิดาพระยาราชสงคราม (ทองอิน))เป็นพระปัยยิกา(ทวด) ใน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ในปี พ.ศ. 2419 สมเด็จพระปิยมาวดี ศรีพัชรินทรมาตา ได้ทรงขอหม่อมใหญ่เพื่อมาเป็นหม่อมในสมเด็จพระเจ้าบรมวงศ์เธอ กรมพระยาเทวะวงศ์วโรปการ ซึ่งขณะนั้นดำรงยศเป็น พระเจ้าน้องยาเธอ พระองค์เจ้าเทวัญอุไทยวงศ์ ต่อมาปี พ.ศ. 2436 เกิดวิกฤตการณ์ ร.ศ. 112 พระบรมวงศานุวงศ์และชนชั้นสูงของสังคมได้ร่วมกันจัดตั้งสภาอุณาโลมแดง หม่อมใหญ่ก็ได้รับการแต่งตั้งเป็นกรรมการิณีด้วย
หม่อมใหญ่มีโอรส-ธิดากับสมเด็จพระเจ้าบรมวงศ์เธอ กรมพระยาเทวะวงศ์วโรปการ 11 พระองค์ ได้แก่
หม่อมใหญ่ เทวกุล ณ อยุธยา ถึงแก่อนิจกรรมเมื่อวันที่ 26 มิถุนายน พ.ศ. 2479 อายุ 78 ปี 8 เดือน ณ วังเทเวศร์ ได้รับพระราชทานโกศแปดเหลี่ยม บรรจุศพ
ภาษากาลิเซียน
เทือกเขาแอเพนไนน์
เทือกเขาแอเพนไนน์  เป็นเทือกเขาซึ่งมีขนาดความยาว 1000 กม. และความกว้างสูงสุดอยู่ที่ 80/140  km จากเหนือจรดใต้ของประเทศอิตาลีตามชายฝั่งทางตะวันออก
ชื่อของเทือกเขาสันนิษฐานว่ามาจากรากศัพท์ภาษาละติน "เปนเน"  ซึ่งหมายถึง ขนนก หรือ ขน และยังเป็นรากศัพท์ของคำว่า "pinnacle" (จุดยอด) ในภาษาอังกฤษอีกด้วย ดังนั้นในทางนิรุกติศาสตร์ของเทือกเขาเพนไนน์ในอังกฤษ
ชื่อของเทือกเขาเป็นที่มาของชื่อคาบสมุทรแอเพนไนน์ซึ่งเป็นส่วนประกอบใหญ่ของประเทศอิตาลี ภูเขาส่วนใหญ่มีสีเขียวและเต็มไปด้วยป่าเขาลำนาไพร ถึงแม้ว่ายอดสูงสุดของเทือกเขานี้ กอร์โนกรันเด (2,912 ม.) ปกคลุมไปด้วยธารน้ำแข็งที่อยู่ใต้สุดของทวีปยุโรป ส่วนลาดเอียงของเทือกเขาทางตะวันออกของประเทศอิตาลีไปจนถึงทะเลเอเดรียติกลาดชันมาก ขณะที่ส่วนลาดเอียงของเทือกเขาทางตะวันตกทำให้เกิดที่ราบซึ่งเป็นที่ที่เมืองทางประวัติศาสตร์ของอิตาลีส่วนใหญ่ตั้งอยู่
นักภูมิศาสตร์สมัยใหม่ได้แบ่งเทือกเขานี้ออกเป็น 3 ส่วนด้วยกัน: เหนือ กลาง และใต้
สมเด็จพระเจ้าอยู่หัวภูมิพลอดุลยเดช
รายชื่อผลงานของแคลช
ผลงานของวงดนตรีร็อกสัญชาติไทย แคลช  ซึ่งประกอบด้วยสมาชิก 5 คน ได้แก่ แบงค์ ปรีติ บารมีอนันต์ (ร้องนำ), พล คชภัค ผลธนโชติ (กีตาร์), แฮ็คส์ ฐาปนา ณ บางช้าง (กีตาร์), สุ่ม สุกฤษณ์ ศรีเปารยะ (เบส), และยักษ์ อนันต์ ดาบเพ็ชรธิกรณ์ (กลอง) ปัจจุบันมีสตูดิโออัลบั้มหรืออัลบั้มเต็มจำนวน 7 อัลบั้ม
ถ้านับแยกเป็นจำนวนเพลง เพลงในอัลบั้มเต็มทั้ง 7 ชุด มีทั้งสิ้น 73 เพลง ไม่รวมเวอร์ชันตัดเสียงร้องหรือ Bonus Track, เพลงพิเศษในอัลบั้มพิเศษ 6 เพลง ไม่รวมเวอร์ชันคัฟเวอร์, เพลงในโปรเจกต์รวม 10 เพลง ไม่รวมเพลงที่ร้องร่วมกับวงอื่น, เพลงประกอบภาพยนตร์อีก 5 เพลง ไม่รวมเวอร์ชันคัฟเวอร์ และเพลงพิเศษในโอกาสต่าง ๆ ที่ไม่ถูกรวมไว้ในอัลบั้มใดอีก 3 เพลง รวมแล้วมีเพลงของวงแคลชรวมทั้งสิ้น 87 เพลง หลังจากนั้นแคลชก็ได้แยกวงในปี พ.ศ. 2554 เป็นระยะเวลา 7 ปี ก่อนจะกลับมาออกซิงเกิ้ลอีก 1 เพลง ในปี พ.ศ. 2561 ชื่อเพลง ใจเย็นเย็น
แคลชมีอัลบั้มชุดเต็มจนถึงปัจจุบันทั้งหมด 7 ชุด ดังนี้
"วัน" (พ.ศ. 2544).
วัน  เป็นอัลบั้มชุดแรกของพวกเขา วางแผงเมื่อวันที่ 4 ธันวาคม พ.ศ. 2544 มีซิงเกิลได้แก่ "กอด" "รับได้ทุกอย่าง" "Love Scene" เพลง "Love Scene" ได้รับรางวัล สีสัน อวอร์ดส์ ครั้งที่ 14 สาขาเพลงร็อคยอดเยี่ยม
"ซาวด์เชก" (พ.ศ. 2546).
ซาวด์เชก  วางแผงเมื่อวันที่ 25 กุมภาพันธ์ พ.ศ. 2546 อัลบั้มทำยอดขายได้ 1,000,000 ตลับ มีซิงเกิลได้แก่ "ขอเช็ดน้ำตา" "หนาว" และ "เธอจะอยู่กับฉันตลอดไป"
เพลง "มือน้อย" ในอัลบั้ม ต้นฉบับโดยเรวัต พุทธินันทน์
"เบรนสตอร์ม" (พ.ศ. 2547).
เบรนสตอร์ม  วางแผงเมื่อวันที่ 24 สิงหาคม พ.ศ. 2547 ในอัลบั้มนี้จะมีแนวเพลงที่หนักแน่นกว่าเดิม และมีเนื้อเพลงสะท้อนสังคมในยุคปัจจุบัน มีซิงเกิล ได้แก่ "ใส่ร้ายป้ายสี" "เขาชื่ออะไร" และ "โรคประจำตัว"
"อีโมชัน" (พ.ศ. 2548).
อีโมชัน  วางแผงเมื่อวันที่ 28 ตุลาคม พ.ศ. 2548 มีซิงเกิลได้แก่ "ไฟรัก" "เพลงผีเสื้อ" "ละครรักแท้" และ "ซบที่อกฉัน" เพลง "เชื่อในฉัน" ที่แต่งโดยอนันต์ ดาบเพ็ชรธิกรณ์ มือกลองของวง เพลง "สวรรค์ไม่มีตา" ซึ่งแบงค์แต่งให้ลูกวงคนหนึ่งที่ประสบอุบัติเหตุเสียชีวิต
"แครชชิง" (พ.ศ. 2549).
แครชชิง  วางแผงเมื่อวันที่ 28 พฤศจิกายน พ.ศ. 2549 มีซิงเกิล ได้แก่ "ค้างคา" "มือที่ไร้ไออุ่น" "รอ" "ขอเจ็บแทน" และ"ยิ้มเข้าไว้" นอกจากนี้เพลง "ค้างคา" และ "มือที่ไร้ไออุ่น" เคยขึ้นอันดับหนึ่งของคลื่นซี้ดเอฟเอ็ม 97.5
"ร็อกออฟเอจเจส" (พ.ศ. 2551).
ร็อกออฟเอจเจส  ซึ่งวางแผงในวันที่ 29 กรกฎาคม พ.ศ. 2551 วงแคลชอัดเพลงอัลบั้มนี้ที่ประเทศออสเตรเลีย มีซิงเกิลได้แก่ "รักเองช้ำเอง" "ถอนตัว" "ปฏิเสธรัก" "ความทรงจำครั้งสุดท้าย" และ "Thai Girls"
ที่มาของชื่ออัลบั้มนี้คือ เกิดจากเหตุที่วงแคลชไปทำเพลงชุดนี้ที่ประเทศออสเตรเลีย และได้ไปกันที่สุสานแห่งหนึ่ง ได้เห็นลป้ายเขียนว่า Rock of Ages ซึ่งเป็นเรื่องราวของผู้หญิงคนหนึ่งที่สูญเสียคนรักไป และไม่ยอมรักคนอื่นอีกเลยเป็นเวลา 50 ปี และวันที่วงแคลชไปที่นั่นก็เป็นวันที่ผู้หญิงคนนั้นเสียชีวิตพอดี และศพของเธอก็ถูกฝังไว้กับคนรักของเธอ วงแคลชจึงรู้สึกประทับใจกับชื่อนี้ จึงนำมาใช้เป็นชื่ออัลบั้ม
"ไนน์มิสยูทู" (พ.ศ. 2553).
ไนน์มิสยูทู  วางแผงจำหน่ายในวันที่ 29 กันยายน พ.ศ. 2553 มีซิงเกิลได้แก่ "ลางสังหรณ์"
"เลาด์เนส" (พ.ศ. 2563).
เลาด์เนส  วางแผงจำหน่ายในวันที่ 15 กันยายน พ.ศ. 2563
อัลบั้มเรียบเรียงดนตรีใหม่.
Soundcream (พ.ศ. 2546).
อัลบั้มอคูสติกชุดแรก Soundcream วางแผงวันที่ 24 มิถุนายน พ.ศ. 2546 เป็นอัลบั้มพิเศษที่นำเพลงจากอัลบั้ม One และ Soundshake มาทำดนตรีใหม่ในแนว Acoustic และมีเพลงใหม่ 1 เพลง คือ "เธอคือนางฟ้าในใจ" รายชื่อเพลงในอัลบั้มนี้
หมายเหตุ : ความยาวเพลงในที่นี้เป็นเพียงความยาวเพลงโดยประมาณเท่านั้น
Smooth Clash (พ.ศ. 2549).
อัลบั้มอคูสติกชุดที่ 2 Smooth Clash วางแผงเมื่อวันที่ 21 มีนาคม พ.ศ. 2549 : เป็นอัลบั้มพิเศษที่นำเพลงจากอัลบั้ม Brainstorm และ Emotion มาทำดนตรีใหม่ในแนว Acoustic R&amp;B Hiphop Pop และมีเพลงใหม่ 1 เพลง คือ "นางฟ้าคนเดิม" ซึ่งต่อมาเพลงนี้ได้ถูกนำมาใช้เป็นเพลงประกอบละครเรื่อง "สะดุดรัก" ทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2549 มาแล้ว
รายชื่อเพลงในอัลบั้มนี้
FAN (พ.ศ. 2550).
FAN วางแผงวันที่ 18 ธันวาคม พ.ศ. 2550 เป็นอัลบั้มพิเศษของวงแคลช ที่ให้แฟนคลับของวงแคลชได้ร่วมถ่ายปก และแสดงในมิวสิกวิดีโอเพลงใหม่ที่ชื่อว่า "เกินคำว่ารัก" โดยการถ่ายปกอัลบั้มนี้สำเร็จเสร็จสิ้นไปด้วยดีเมื่อวันที่ 10 พฤศจิกายน พ.ศ. 2550 ส่วนเพลงในอัลบั้มพิเศษชุดนี้ จะเป็นการนำเพลงเก่า 7 เพลงมาทำใหม่ในเวอร์ชันออเคสตร้า ที่มีเสียงไวโอลิน และดนตรีชิ้นอื่นๆ เล่นร่วมกับเครื่องดนตรีดั้งเดิม ทำให้เพลงในเวอร์ชันใหม่มีดนตรีที่ฟังลื่นหูขึ้น โดยเพลง"หนาว" และ"เจ้าหญิงนิทรา" เป็นเพียงสองเพลงที่นำมาเรียบเรียงใหม่เป็นครั้งที่ 2 และยังได้แทรกเพลง "ซากคน" และ "สักวันฉันจะไปหาเธอ" จาก Clash Army Rock Concert ลงไปในอัลบั้มนี้ด้วย รายชื่อเพลงในอัลบั้มนี้
Clash Army : ชีวิต มิตรภาพ ความรัก (พ.ศ. 2552).
Clash Army : ชีวิต มิตรภาพ ความรัก วางแผงวันที่ 28 พฤษภาคม พ.ศ. 2552 เป็นอัลบั้มพิเศษรวบรวมเพลงที่เล่นบนคอนเสิร์ต Clash Army Rock Concert II ชีวิต มิตรภาพ ความรัก โดยนำเพลงเก่ามาเรียบเรียงดนตรีใหม่อีกครั้ง โดยได้วงดนตรีวีทรีโอ มาร่วมบรรเลงเครื่องสายให้ด้วย และมีเพลงใหม่ 2 เพลงคือ "ชีวิต มิตรภาพ ความรัก" และ "ปฏิเสธไม่ได้ว่ารักเธอ" ซึ่งเพลงนี้เป็นเพลงของแคลช ส่วนแบงค์แค่ทำหน้าที่ร้องร่วมด้วยเท่านั้น และยังมีเพลงของวงแคลชซึ่งนำมาร้องใหม่โดย รุจ เดอะสตาร์ นั่นคือเพลง "เพลงผีเสื้อ"
Clash Rare ////Special Album//// (พ.ศ. 2554).
Clash Rare ////Special Album//// วางแผง พ.ศ. 2554 รวบรวมเพลงใหม่ที่ไม่ได้อยู่ในอัลบั้มใด เช่นเพลง REBIRTH, ฝากความยินดี ปฏิเสธไม่ได้ว่ารักเธอ เพื่อนมิตรแท้และแผ่นดินยืน และอ้อมกอดจากดวงดาว และเพลงจากโปรเจกต์พิเศษต่าง ๆ อีกมากมาย
Crazy Clash (พ.ศ. 2547).
อัลบั้มรวมเพลงชุดแรก Crazy Clash วางแผง 10 ธันวาคม พ.ศ. 2547) เป็นอัลบั้มรวม 13 เพลงฮิตตั้งแต่ชุดแรก และเพลงใหม่ 1 เพลง คือ "อ้างว้าง" รายชื่อเพลงในอัลบั้มนี้
Double Rock Double Hits : Clash + AB Normal (พ.ศ. 2548).
Double Rock Double Hits : Clash + AB Normal (วางแผง 2 มิถุนายน พ.ศ. 2548) เป็นอัลบั้มรวมเพลงฮิตของวงร็อก 2 วงคือแคลชกับเอบี นอร์มอล โดยมีทั้งหมด 14 เพลงฮิตจากทั้งสองวง และมีเพลงฮิตของวงแคลชจุในอัลบั้มพิเศษชุดนี้ถึง 7 เพลง คือ
Very Clash (พ.ศ. 2549).
Very Clash (วางแผง 18 กรกฎาคม พ.ศ. 2549) : เป็นอัลบั้มรวม 14 เพลงฮิต รายชื่อเพลงในอัลบั้มนี้
Clash Rockvolution (พ.ศ. 2552).
Clash Rockvolution : เป็นอัลบั้มรวม 16 เพลงฮิต
Clash All Hits (พ.ศ. 2556).
Clash All Hits (วางแผง 25 กันยายน พ.ศ. 2556) : เป็นอัลบั้มรวม 34 เพลงฮิต รายชื่อเพลงในอัลบั้มนี้
CLASH: 12 YEARS CLASH ALWAYS [BOX SET 12 Album 13 CDs] (พ.ศ. 2557).
เป็นบอกซ์เซ็ตรวมอัลบั้มของ Clash ทั้ง 12 อัลบั้ม โดยนำมา รีมาสเตอร์ ใหม่ โดยรายชื่อเพลงให้ดูเพิ่มเติมในแต่ละอัลบั้มด้านบน
REMASTER BY WOODY PORNPITAKSUK AT WESTSIDE MASTERING STUDIO
CLASH 50 BEST HITS (พ.ศ. 2558).
ในรูปแบบ MP3 CBR BIT RATE 320kbps จำนวน 50 เพลง
Little Rock Project (พ.ศ. 2546).